صحت اور خاندانی بہبود کی وزارت
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے قومی زچگی صحت ورکشاپ کا افتتاح کیا
ملک نے زچگی کی شرح اموات  کو کم کرنے میں ایک اہم سنگ میل حاصل کیا ہے، لیکن یہ ہمارا فرض بنتا ہے کہ محفوظ زچگی کو یقینی بنانے اور زچگی سے ہونے والی صفر اموات کو یقینی بنانے کے لیے ہم تمام رکاوٹوں کو خاص طور پر فیلڈ کی سطح پر دور کریں: ڈاکٹر بھارتی پروین پوار
‘‘ہندوستان میں ہر ماں کے لیے سورکشیت ماترتوا کو یقینی بنانے کے لیے تمام اسٹیک ہولڈرز کو اکٹھا ہونا چاہیے’’
3.6 کروڑ سے زیادہ حاملہ خواتین نے پردھان منتری سورکشیت ماترتوا ابھیان کے تحت جامع اے این سی حاصل کیا ہے۔
‘‘ملک نے زچگی کی شرح اموات  میں کمی کا ایک اہم سنگ میل حاصل کیا ہے جس میں 16-2014 میں 130 سے 20-2018 میں 97 فی لاکھ زندہ پیدائش میں نمایاں کمی درج کی گئی ہے، لیکن یہ ہمارا فرض ہے کہ ہم تمام رکاوٹوں کو خاص طور پر فیلڈ سطح پر دور کریں تاکہ اس بات کو یقینی بنانے کے لیے کہ ہر ماں کی دیکھ بھال کی جائے اور اس کے نتیجے میں زچگی کی شرح اموات صفر ہو جائے’’۔ یہ بات صحت اور خاندانی بہبود کی وزیر مملکت ڈاکٹر بھارتی پروین پوار نے آج یہاں قومی زچگی صحت ورکشاپ کی صدارت کرتے ہوئے کہی۔ زچگی کی شرح اموات میں کمی کے لیے ’پائیدار ترقیاتی اہداف ایجنڈا 2030 کے ساتھ ہم آہنگ، ورکشاپ کا موضوع ‘‘قابل روک زچگی کی صفر شرح اموات کے لیے جدوجہد’’ تھا ۔
ڈاکٹر پوار نے کہا کہ‘‘ہندوستان ماں کی صحت اور بچوں کی صحت کے نتائج کے لیے ایک مثبت راہ پر گامزن ہے اور حکومت ہند نئے چیلنجوں کا مقابلہ کرنے کے لیے پرعزم ہے اور قابل رسائی اور سستی صحت کی دیکھ بھال فراہم کرنے کے لیے اقدامات کے ساتھ ساتھ اپنی تمام مستقبل کی ماؤں کے لیے محفوظ زچگی کو یقینی بنانے کاتصور رکھتا ہے۔ اس سے قبل بھارت 44 ہزار سے زائد ماؤں کو کھو رہا تھا۔انہوں نے مزید کہا کہ ‘‘پردھان منتری شورکشیت ماترتوا ابھیان’’ کے نفاذ کے ساتھ، جس کے ایک حصے کے طور پر ڈاکٹر اس مہم کے لیے ماہانہ ایک دن کی خدمت کا عہد کرتے ہیں، 3.6 کروڑ سے زیادہ حاملہ خواتین نے تمام ریاستوں اور مرکز کے زیر انتظام علاقوں میں اس پروگرام کے تحت جامع اے این سی حاصل کیا ہے’’۔
وزیر مملکت نے سب کو مطلع کیا کہ ‘‘16-2014 میں ایم ایم آر کی شاندار کمی 130 سے 20-2018 میں فی لاکھ زندہ پیدائشوں میں 97 ہوگئی ہے۔ ریاستوں کی تعداد جنہوں نے پائیدار ترقی کے ہدف  کے اہداف کو حاصل کیا ہے، وہ بھی اب چھ سے بڑھ کر آٹھ ہو گئی ہے’’۔ انہوں نے مزید کہا کہ‘‘ایم ایم آر میں تیزی سے گراوٹ صحت کے اقدامات میں سرمایہ کاری اور اس کے نتیجے میں، سب کے لیے صحت کو یقینی بنانے کے لیے وزیر اعظم کی بابصیرت قیادت میں حکومت کی لگن کو ظاہر کرتی ہے۔’’
ڈاکٹر پوار نے ماں اور بچے کی صحت کی پیمائش کے لحاظ سے ملک کی کامیابیوں کے لیے سب کو مبارک باد دی۔ اپنے فیلڈ لیول کے تجربات کا اشتراک کرتے ہوئے، اس نے تمام رکاوٹوں کو دور کرنے اور ماہرانہ رہنما خطوط اور بہترین طریقوں کے موثر نفاذ کو یقینی بنانے کی ضرورت پر زور دیا۔ انہوں نے یہ بھی زور دیا کہ ‘‘یہ صرف حکومت، کمیونٹی ہیلتھ ورکرز، این جی اوز، سول سوسائٹی کی ذمہ داری نہیں ہے بلکہ ملک کے ہر شہری کو اپنا فرض سمجھنا چاہیے کہ وہ شورکشیت ماترتوا کو یقینی بنائے، اور ہندوستان میں قابل روک زچگی سے ہونے والی اموات کو صفر کرنے کے لیے کام کرے۔’’
انہوں نے گورننس کی مختلف سطحوں پر مضبوط ریاستی نگرانی اور آڈیٹنگ، طبی عملے کی استعداد کار بڑھانے اور درست معلومات کی تقسیم پر زور دیا۔انہوں نے اس بات پر بھی زور دیا کہ بہترین طریقوں پر تبادلہ خیال کیا جانا چاہئے اور باقاعدگی سے ان کا اشتراک کیا جانا چاہئے۔ کووڈ وبائی امراض کے دوران ٹیکنالوجی کے تیزی سے موافقت جیسے کہ ای سنجیونی کے ذریعے ٹیلی مشاورت ، کی مثال دیتے ہوئے ڈاکٹر پوار نے کہا کہ اسی طرح کے اختراعی اقدامات سب کے لیے مجموعی صحت کی دیکھ بھال کے حصول کے لیے ہماری جدوجہد میں لاگو کیے جا سکتے ہیں۔
پروگرام کے دوران، ڈاکٹر پوار نے صحت عامہ کی سہولیات میں پیدائش کے بارے میں معیاری دیکھ بھال کے لیے لیبر رومز کے لیے مڈوائفری کی زیر قیادت نگہداشت یونٹس  کے بروشر اور معیاری آپریٹنگ پروٹوکول کے پوسٹروں کی نقاب کشائی کی۔ انہوں نے کمیونٹی ہیلتھ آفیسرز  کے لیے ماں کی صحت کی رہنمائی کا کتابچہ اور سمن کمیونٹی لنکیجز بروشر بھی متعارف کرایا۔ اس تقریب میں کئی آڈیو ویژول فلمیں جیسے ‘‘اوڈیسی آف میٹرنل ہیلتھ ان انڈیا’’،‘‘ میڈ وائیفری انیشیٹیو: پروموشنل ویڈیو’’ پر اے وی فلم، پردھان منتری سورکشیت ماترتوا ابھیان کی نمائش کی گئی۔
کئی ریاستوں کو زچگی کی صحت کے شعبے میں ان کی قابل ذکر کوششوں اور کامیابیوں کے لیے ایوارڈ دیا گیا۔وہ یہ ہیں:
- ایم ایم آر کو کم کرنے میں زبردست کوششیں: پہلی پوزیشن: کیرالہ اور دوسری پوزیشن مہاراشٹر
- این ایف ایچ ایس -5 کے مطابق کارکردگی: قبل از پیدائش کی دیکھ بھال کی خدمات اور ادارہ جاتی ترسیل
- 4 اے این سی خدمات میں
- پہلی پوزیشن- مدھیہ پردیش؛ دوسری پوزیشن راجستھان
.b بڑی ریاستوں میں ادارہ جاتی ترسیل میں اضافہ-
- پہلی پوزیشن مغربی بنگال؛ دوسری پوزیشن اترپردیش
- سمن کی شروعات :
- بڑی ریاست کے زمرے میں، سب سے زیادہ سمن نوٹیفکیشن
- پہلی پوزیشن- پنجاب؛ دوسری پوزیشن- تمل ناڈو
- چھوٹی ریاست کے زمرے میں، سب سے زیادہ سمن نوٹیفکیشن
- پہلی پوزیشن - گوا؛ دوسری پوزیشن- تریپورہ
- لکشیہ کے تحت معیاری سرٹفیکیشنز
- بڑی ریاست کے زمرے میں کرناٹک نے پہلا مقام حاصل کیا۔
- چھوٹی ریاست کے زمرے میں چندی گڑھ فاتح رہا۔
- سرٹیفیکیشن کی قطعی تعداد میں، مدھیہ پردیش پہلی پوزیشن پر ہے۔
- گجرات نے سب سے زیادہ میڈیکل کالجوںوالی ریاست کا انعام جیتا۔
- پی ایم ایس ایم اے کے تحت ہائی رسک حمل کا انتظام۔
- تمل ناڈو بہترین کارکردگی کا مظاہرہ کرنے والی ریاست تھی۔
- منی پور نے توسیع شدہ پی ایم ایس ایم اے کے تیزی سے رول آؤٹ کے لیے پہلا انعام حاصل کیا۔
- فرنٹ لائن کارکنوں کے درمیان ٹیم ورک کو تقویت دیتے ہوئے، بہترین اے این ایم- آشا ٹیمیں ریاست اتر پردیش میں گئیں۔
- مڈوائفری پہل: بہترین کارکردگی کا مظاہرہ کرنے والی ریاست تلنگانہ تھی۔
محترمہ رولی سنگھ، اے ایس اور ایم ڈی  نے کہا کہ ایم ایم آر میں تیزی سے کمی حکومت کے مضبوط وژن، سیاسی عزم، اچھی طرح سے وضع کردہ پالیسیاں، ہمارے اسٹیک ہولڈرز کی کوششوں اور نیشنل ہیلتھ مشن میں نمایاں سرمایہ کاری کی وجہ سے ہوئی ہے۔ مختلف اقدامات جیسے لیبر روم کوالٹی امپروومنٹ انیشیٹو  موجودہ اسکیموں جیسے جنانی شیشو سورکشا کاریاکرم ، جنانی سورکشا یوجنا ، سورکشیت ماترتوا آشواسن  وغیرہ کے ساتھ مل کر، خواتین کے لیے ایک ذمہ دار صحت کی نگہداشت کا نظام پیدا کر رہے ہیں جو زچگی اور نوزائیدہ صفر اموات کے لیے کوشاں ہے۔
مرکزی وزارت صحت کے سینئر افسران بشمول ڈاکٹر پی اشوک بابو، جوائنٹ سکریٹری ، ڈاکٹر ایس کے سکدار، مشیر ، ڈاکٹر پدمنی کشیپ، ڈپٹی کمشنر، ایم ایچ اور مختلف ترقیاتی شراکت داروں کے نمائندے بھی موجود تھے۔